CELEX: 62009CN0002
Language: sk
Date: 2009-01-06 00:00:00
Title: Vec C-2/09: Návrh na začatie prejudiciálneho konania, ktorý podal Varhoven administrativen Sad (Bulharsko) 6. januára 2009 – Petar Dimitrov Kalinčev/Regionalna Mitničeska Direkcia – Plovdiv

7.3.2009   
            
            
               SK
            
            
               Úradný vestník Európskej únie
            
            
               C 55/19
            
         Návrh na začatie prejudiciálneho konania, ktorý podal Varhoven administrativen Sad (Bulharsko) 6. januára 2009 – Petar Dimitrov Kalinčev/Regionalna Mitničeska Direkcia – Plovdiv
   (Vec C-2/09)
   (2009/C 55/31)
   Jazyk konania: bulharčina
   Vnútroštátny súd, ktorý podal návrh na začatie prejudiciálneho konania
   Varhoven administrativen Sad
   Účastníci konania pred vnútroštátnym súdom
   
      Žalobca: Petar Dimitrov Kalinčev
   
      Žalovaná: Regionalna Mitničeska Direkcia – Plovdiv
   Prejudiciálne otázky
   
               1.
            
            
               Umožňuje článok 3 ods. 3 smernice Rady 92/12/EHS (1) z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam členským štátom stanoviť právnu úpravu výberu spotrebnej dane na ojazdené motorové vozidlá pri ich dovoze na územie daného členského štátu, keď táto daň pri druhom nadobudnutí vozidiel, ktoré sa už nachádzajú na tomto území a z ktorých bola už pri prvom dovoze na územie členského štátu zaplatená spotrebná daň, nemusí byť priamo zaplatená?
            
         
               2.
            
            
               V akom zmysle sa má so zreteľom na ustanovenie článku 90 prvý odsek ES chápať výraz „podobné domáce výrobky“:
               
                           a)
                        
                        
                           ako také, ktoré majú svoj pôvod v členskom štáte, ktorý stanovuje určité vnútroštátne dane, alebo
                        
                     
                           b)
                        
                        
                           ako také, ktoré sa bez ohľadu na ich pôvod už nachádzajú na území členského štátu?
                        
                     
         
               3.
            
            
               So zreteľom na odpovede na obe predchádzajúce otázky: Majú sa článok 25 ES a článok 90 prvý odsek ES chápať ako zákaz rozdielnej právnej úpravy výberu spotrebnej dane na motorové vozidlá, ktorú si Bulharská republika stanovila v článkoch 30 a 40 ZADS podľa kritéria roku výroby a stavu tachometra motorového vozidla?
            
         
      (1)  Ú. v. ES L 76, s. 1, Mim. vyd. 09/001, s. 179, korigendum Ú. v. EÚ L 228, s. 28.